** Obec Trnovec nad Váhom**

Materiál č. 7 na 11. zasadnutie Obecného zastupiteľstva v Trnovci nad Váhom dňa 14.12. 2015

K bodu programu 8:**„Rôzne“**

**1. Dôvodová správa**

a) Plán kontrolnej činnosti hlavného kontrolóra obce na rok 2016

b) Plán práce OZ na I. polrok 2016

c) Žiadosť zamestnankyne obce p. Zalúbelovej K.

**Dôvodová správa k materiálu č. 7 na 11. zasadnutie OZ v Trnovci nad Váhom**

a) V súlade s § 18f ods. 1 písm. b/ zákona SNR č. 369/1990 Zb. o obecnom zriadení v znení neskorších zmien a doplnkov hlavná kontrolórka obce p. Ing. Fülöpová predkladá Obecnému zastupiteľstvu Obce Trnovec nad Váhom svoj plán kontrolnej činnosti na rok 2016.

*Plán kontrolnej činnosti hlavného kontrolóra obce na rok 2016 je prílohou tohto materiálu.*

b) V zmysle ustanovení § 12 ods. 1 zákona č. 369/1990 Z. z. o obecnom zriadení Obecné zastupiteľstvo zasadá podľa potreby, najmenej však raz za tri mesiace.

Navrhované termíny rokovaní OZ na I. polrok 2016:

**08.02.2016  
04.04.2016  
06.06.2016**

c) Na Obecný úrad bola doručená korešpondencia zamestnankyne Kataríny Zalúbelovej. Predmetný list je adresovaný zastupiteľstvu a bude predložený na zastupiteľstve k nahliadnutiu v bode ,,Rôzne“. Na základe korešpondencie zamestnankyňa vyjadruje poďakovanie za strávené roky na Obecnom úrade, oboznamuje zastupiteľstvo o získaní ďakovného listu ako ocenenie práce matrikárky a zároveň objasňuje najbližšie kroky svojho odchodu do dôchodku na základe dovŕšenia dôchodkového veku. Na záver listu praje Obecnému zastupiteľstvu krásne prežitie sviatkov. Predmetná korešpondencia bude predložená a prečítaná na zasadnutí zastupiteľstva.